

**OBČINA OPLOTNICA**

O b č i n s k a u p r a v a

Goriška cesta 4, 2317 OPLOTNICA

|  |
| --- |
| tel.: 02/845-09-00, faks.: 02/845-09-09, e-mail: obcina.oplotnica@siol.net |

Številka: 344-2/2024-1

Datum: 25. 4. 2024

Na podlagi 46. člena Zakona o javno zasebnem partnerstvu /ZJZP/ (Uradni list RS, št. 127/06), 36. člena Zakona o gospodarskih javnih službah /ZGJS/ (Uradni list RS, št. 32/93, 30/98 – ZZLPPO, 127/06 – ZJZP, 38/10 – ZUKN in 57/11 – ORZGJS40), 27. člena Zakona o zaščiti živali /ZZZiv/ (Uradni list RS, št. 38/13 – uradno prečiščeno besedilo, 21/18 – ZNOrg, 92/20 in 159/21in 109/23) in 19. člena Odloka o predmetu in pogojih za podelitev koncesije za opravljanje obvezne občinske gospodarske javne službe pomoči, oskrbe in namestitve zapuščenih živali v zavetišču na območju Občine Oplotnica (UGSO št. 23/2022), objavljamo

**Javni razpis**

**za podelitev koncesije za opravljanje obvezne občinske gospodarske javne službe pomoči, oskrbe in namestitve zapuščenih živali v zavetišču** **na območju Občine Oplotnica**

**Naročnik:**

**Občina Oplotnica, Goriška cesta 4, 2317 Oplotnica, ki jo zastopa župan Matjaž Orter.**

**1. Predmet koncesije:**

Podelitev koncesije za opravljanje obvezne občinske gospodarske javne službe pomoči, oskrbe in namestitve zapuščenih živali v zavetišču na območju Občine Oplotnica.

**2. Vrsta postopka:**

Postopek konkurenčnega dialoga.

**3. Čas trajanja koncesijskega razmerja:**

8 let po sklenitvi koncesijske pogodbe.

**4. Dostopnost razpisne dokumentacije:**

Razpisna dokumentacija je dostopna na spletni strani Občine Oplotnica, na naslovu [www.oplotnica.si](http://www.oplotnica.si).

## 5. Način, kraj in čas oddaje prijave:

Prijavitelji morajo svoje prijave osebno ali priporočeno po pošti predložiti v določenem razpisnem roku v zaprti ovojnici na naslov: Občina Oplotnica, Goriška cesta 4, 2317 Oplotnica*.*

Na prednji strani ovojnice morajo biti navedeno: »Ne odpiraj - Prijava na javni razpis - koncesija pomoči, oskrbe in namestitve zapuščenih živali v zavetišču«.

Na hrbtni strani pošiljke mora biti obvezno naveden naziv in naslov pošiljatelja.

Prijave je potrebno oddati najkasneje do 31. 5. 2024 do 12. ure.

## 6. Izdelava prijave

Prijavitelj mora oddati prijavo na obrazcih predpisanih v razpisni dokumentaciji in jo izdelati v slovenskem jeziku, prav tako morajo biti v slovenskem jeziku izdelane oziroma priložene vse obvezne sestavine razpisne dokumentacije.

## Prijavitelj lahko svojo prijavo dopolnjuje oz. spreminja do vključno zadnjega dne razpisnega roka za oddajo prijave.

## 6.1 Pogoji za pravilnost prijave

Naročnik bo ocenjeval in izbiral izključno le veljavne prijave. Veljavne bodo tiste prijave, ki bodo pravočasne in popolne.

Prijava je pravočasna, če je osebno oddana oziroma če prispe po pošti na naslov naročnika do datuma in ure, določene v razpisu.

Prijava je popolna:

* če jo poda prijavitelj, ki izpolnjuje razpisane pogoje;
* če je podana za razpisano krajevno območje izvajanja storitve;
* če je popolna glede na besedilo javnega razpisa.

## 6.2 Pojasnila v zvezi z razpisno dokumentacijo

Vse dodatne informacije lahko interesenti dobijo pri kontaktni osebi: Klara Fornezzi Strašek, e-poštni naslov: klarafs@oplotnica.si, telefon: 02 845 09 07.

Vsa vprašanja morajo zainteresirani prijavitelji posredovati po elektronski pošti na e-poštni naslov: klarafs@oplotnica.si.

Naročnik bo vse odgovore na postavljena vprašanja objavil na uradni spletni strani Občine Oplotnica : [www.oplotnica.si](http://www.oplotnica.si).

## 7. Spremembe in dopolnitve razpisne dokumentacije

Naročnik lahko najkasneje šest dni pred potekom roka za oddajo prijave spremeni in dopolni razpisno dokumentacijo. Sprememba bo v obliki "dopolnila" objavljena na uradni spletni strani Občine Oplotnica : [www.oplotnica.si](http://www.oplotnica.si).

Naročnik bo v tem primeru po potrebi podaljšal rok za oddajo prijave, da bo prijaviteljem omogočil upoštevanje dopolnitev oziroma sprememb razpisne dokumentacije. Z odložitvijo roka za oddajo prijave se pravice in obveznosti naročnika in prijaviteljev vežejo na nove roke, ki posledično izhajajo iz podaljšanega roka za oddajo prijave.

**8. Kriteriji in merila za izbiro ponudnikov:**

Za izbiro najugodnejše ponudbe bo uporabljeno merilo ekonomsko najugodnejša ponudba.

Merila so določena v razpisni dokumentaciji.

**9. Ugotavljanje sposobnosti in druge faze postopka**

Pogoji in dokazila za izpolnjevanje pogojev v 1. fazi konkurenčnega dialoga so določeni V razpisni dokumentaciji.

V razpisni dokumentaciji so določeni tudi pogoji za predložitev skupne prijave.

Prijavitelji morajo izjave predložiti na predpisanih obrazcih brez dodatnih pogojev. Pripisi in dodatni pogoji prijavitelja se ne upoštevajo.

Naročnik bo priznal sposobnost vsem prijaviteljem, ki bodo izpolnili vse razpisne pogoje določene z razpisno dokumentacijo in izdal sklep o priznaju sposobnosti.

Kandidati bodo obveščeni o priznanju sposobnosti po 1. fazi postopka najkasneje v 30 dneh po poteku roka za oddajo prijav.

Naročnik bo vse prijavitelje, ki jim bo priznal sposobnost, povabil k oddaji ponudbe in z vsemi ponudniki izvedel še dialog.

Po zaključku pogajanj in predložitvi končnih ponudb, bo naročnik izvedel še upravni postopek in v tem postopku z odločbo izbral najugodnejšega ponudnika.

**10. Koncesijska pogodba**

Izbrani ponudnik bo dolžan skleniti koncesijsko pogodbo v roku 8 dni po dokončnosti upravne odločbe.

 Občina Oplotnica

 Župan Matjaž Orter